Fil-15 ta' Ottubru 2018 il-Kunsill iddeċieda li jikkonferma fl-2019 ir-regoli li diġà ġew adottati fil-bidu tas-sena u stabbilixxa għal żero tunnellati l-limitazzjoni kwantitattiva għax-xiri sfurzat tat-trab tal-ħalib xkumat (TĦX) bi prezz fiss L-hekk imsejjaħ Regolament dwar l-iffissar , li jiddetermina l-miżuri dwar l-iffissar ta' ċerti għajnuniet u rifużjonijiet b'rabta mal-organizzazzjoni tas-suq komuni tas-swieq fi prodotti agrikoli, jistabbilixxi limitu massimu ta' 109 000 tunnellata li taħthom it-trab tal-ħalib xkumat għandu jinxtara b'mod sfurzat bi prezz fiss (169.8 €/100 kg) matul il-perijodu ta' intervent pubbliku, li jtul mill-1 ta' Marzu sat-30 ta' Settembru. Ladarba jintlaħaq dak il-limitu massimu, l-intervent pubbliku jkompli, minkejja li fil-qafas tal-proċedura ta' sejħa għall-offerti, sal-aħħar tal-perijodu ta' intervent. Bl-iffissar tal-limitu massimu għal żero għall-perijodu li jmiss il-Kunsill qiegħed b'hekk jippermetti li l-intervent pubbliku jiġi attivat permezz tal-proċedura ta' sejħa għall-offerti biss . Din id-deċiżjoni ser tippermetti lill-UE tqis aħjar is-sitwazzjoni tas-suq meta tiddeċiedi skont il-każ liema volumi tat-TĦX għandhom jinxtraw b'mod sfurzat mill-UE u b'liema prezz ta' xiri sfurzat. Sfond u l-passi li jmiss Bħala konsegwenza tas-sitwazzjoni diffiċli fis-swieq tal-ħalib, l-istokkijiet ta' intervent pubbliku tat-TĦX fl-UE żdiedu għal kważi 400 000 tunnellata fl-2017 , u b'hekk irriskjaw pressjoni qawwija fuq is-suq, b'impatt negattiv fuq il-prezzijiet tal-ħalib. Fl- , il-prezzijiet tas-suq tal-UE għat-trab tal-ħalib xkumat baqgħu fil-medja madwar 19% taħt il-livell ta' intervent pubbliku, filwaqt li l-prezzijiet tal-butir kienu 117% ogħla mil-livell ta' intervent pubbliku, u b'hekk żdied id-distakk fil-prezz tax-xaħam u l-proteini F'dan l-isfond u sabiex jiġi evitat it-tfixkil fis-suq, il-Kunsill diġà ddeċieda li ma jużax ix-xiri sfurzat awtomatiku tat-TĦX f'Jannar 2018. L-Organizzazzjoni Komuni tas-Swieq (OKS) hija sett ta' regoli li jirregolaw is-swieq agrikoli fl-Unjoni Ewropea. Dan jinkludi l-istabbiliment ta' parametri għal intervent fis-swieq agrikoli permezz ta' strumenti ta' appoġġ għas-swieq (eż. intervent pubbliku u ħżin privat, miżuri ta' emerġenza) u appoġġ speċifiku għas-settur. Ir-regolament adottat ser jidħol fis-seħħ fil-jum wara dak tal-pubblikazzjoni tiegħu. Regolament tal-Kunsill li jiddetermina miżuri dwar l-iffissar ta' ċerti għajnuniet u rifużjonijiet relatati mal-organizzazzjoni komuni tas-swieq tal-prodotti agrikoli, rigward il-limitazzjoni kwantitattiva għax-xiri sfurzat ta' trab tal-ħalib xkumat Regolament dwar l-Iffissar Trab tal-ħalib xkumat: il-Kunsill jimmodifika r-regoli dwar l-intervent pubbliku biex jgħin lis-suq (stqarrija għall-istampa, 29/01/2018) Ara l-paġna tal-laqgħa